MVP ผนึกพันธมิตรด้านไอทีจัด “Thailand Mobile Expo 2019” มั่นใจผลตอบรับทะล้ก
MVP ผนึกพันธมิตรด้านโทรศัพท์มือถือกว่า 40 แบรนด์-ด้านไอที จัดงาน "Thailand Mobile Expo 2019" ช่วงวันที่ 3-6 ต.ค.62 มั่นใจผลตอบรับทะล้ก
MVP ผนึกพันธมิตรด้านโทรศัพท์มือถือกว่า 40 แบรนด์-ด้านไอที จัดงาน "Thailand Mobile Expo 2019" ช่วงวันที่ 3-6 ต.ค.62 มั่นใจผลตอบรับทะล้ก
26 ก.ย. 2562

บริษัท เอ็ม วิชั่น จำกัด (มหาชน) หรือ MVP ประกาศความพร้อมจัดงาน Thailand Mobile Expo 2019 มหกรรมโทรศัพท์มือถือครั้งที่ 34 ในช่วงวันที่ 3-6 ต.ค.62 ณ  ณ ศูนย์นิทรรศการและการประชุมไบเทค บางนา พร้อมผนึกกำลังพันธมิตรด้านโทรศัพท์มือถือกว่า 40 แบรนด์ และพันธมิตรทางด้านไอที ร่วมด้วยโอเปอเรเตอร์รายใหญ่
โดย นายโอภาส เฉิดพันธุ์ ประธานเจ้าหน้าที่บริหาร MVP เปิดเผยว่า หลังจากการจัดงาน Thailand Game Expo by AIS eSports มหกรรมเกมและอุปกรณ์เกมมิ่งที่ใหญ่ที่สุดในประเทศที่จัดร่วมกันกับงาน Thailand Mobile Expo เมื่อครั้งกลางปีที่ผ่านมา เราก็หันมาโฟกัสในด้าน Mobile Related ยกระดับให้ดียิ่งกว่าเดิมด้วยการเพิ่มพื้นที่ในส่วนของ Accessories, Gadget ใหม่ๆ รวมไปจนถึงอุปกรณ์ Smart Home ที่รองรับระบบสั่งงานด้วยเสียง (Google Assistant, Alexa, Siri-enabled Accessories and Devices) ซึ่งกำลังเป็นเทรนด์ในปัจจุบัน
นอกจากนี้ในงาน Thailand Mobile Expo 2019 จะมีส่วนที่เป็นหูฟังต่างๆมากขึ้นไปกว่าเดิมอยู่ในส่วนของโซน Audio and Video เนื่องจากบริษัทอยู่ระหว่างเตรียมงานใหม่ Digital Content Expo ในช่วงต้นปี 63 ซึ่งจะครอบคลุมทุก segment ในอนาคต ไม่ว่าจะเป็น Streaming, Gaming Gear, Audio &amp; Video และ Devices
ทั้งนี้บริษัทคาดว่าการจัดงานในครั้งนี้จะมีผลตอบรับที่ดี สามารถช่วยกระตุ้นตลาดมือถือให้คึกคัก มีการเปิดตัวสินค้าใหม่ครั้งแรกในประเทศไทย ซึ่งจะวางจำหน่ายภายในงานทันที มีเครื่องจริงพร้อมนวัตกรรมใหม่ล่าสุดให้ทดลองเล่นเป็นจำนวนมากภายในงาน นอกจากนี้ยังมีสินค้าอีกมากมายพร้อมโปรโมชั่นส่งเสริมการขายรับปลายปี